open-index/open-wikipedia-markdown huggingface dataset:
Need for Speed: Undercover

***Need for Speed: Undercover*** je automobilová pretekárska hra a dvanásty diel série Need for Speed. Bola vyvinutá štúdiami EA Black Box a vydaná spoločnosťou Electronic Arts v roku 2008.

Príbeh hry je inšpirovaný filmom Kuriér. V hre účinkujú známe postavy z Hollywoodu ako napríklad Maggie Q (známa z Mission Impossible 3), Joshua Alba (brat Jessici Alby) alebo Christina Milian (speváčka z Be Cool). Undercover, používa rovnaký herný engine ako ProStreet, ale s niekoľkými úpravami. To však neznamená, že automobily sú všetky rovnaké a jazdia ako motokáry - úplne naopak. Existujú veľké rozdiely medzi autami, každé z nich sa bude správať odlišne. Každé auto z triedy *exotické* sa bude správať inak na ceste ako napríklad auto z triedy *tuner* alebo *sila*. Pribudol nový herný mód Highway battle. Policajti sú inteligentnejší, z dôvodu zvýšenia ich AI v hre.

## Príbeh
Hlavná postava je v utajení najatá políciou a jej úlohou je infiltrovať sa do Hectors gangu a pomôcť polícií ho zničiť. Skutočnú identitu pozná len poručík Keller a poručíčka Chase Linh (Maggie Q). Pre všetkých ostatných policajtov je hlavná postava len obyčajný pouličný pretekár a to prácu v utajení sťažuje. Ak sa policajtom na ich prvých autách nepodarí hlavnú postavu zadržať, na rad prichádzajú nové vozy TCPD, neskôr Porsche 911 GT2 a nakoniec Nissany GT-R(R35). K tomu sa ešte pridá helikoptéra a SUV. Hlavná postava bude v rámci herného deja musieť plniť úlohy rôznych ľudí a získavať reputáciu pretekaním.

## Herný svet
Mapa hry sa rozdeľuje na 4 menšie časti:
* **PALM HARBOR** časť Tri-City, ktorá sa nachádza na juhu mapy. Je tu veľa križovatiek a diaľnica, kde je možné dosiahnuť maximálnej rýchlosti automobilu.
* **SUNSET HILLS** časť, ktorá sa nachádza na severe mapy. Vedie cez ňu diaľnica, ktorá prechádza celým mestom.
* **PORT CRESCENT** je vidieckou časťou.
* **GOLD COAST MOUNTAINS** posledná časť, ktorá sa nachádza pri *Sunset Hills* čiže prostredie je takmer identické. 

## Hracie módy
Okrem módov ako ničenie majetku, útek polícií a „police takedown“, existujú aj „outruns“ – preteky typu ako v Underground 2, kde sa preteká s jediným súperom v otvorenom svete, a úlohou je dosiahnuť vzdialenosť 300 m, alebo byť v prednej pozícií po dobu 1 minúty. V hre sú klasické kruhy aj šprint. Podobne ako „police takedown“ existuje mód súper takedown, kde treba naraziť do AI oponentov a zničiť ich. Highway Battle mód sú v podstate preteky jeden proti jedenému na diaľničnom úseku v plnej premávke. Úlohou je dostať sa buď 300 m pred svojho súpera, alebo byť v čele asi po dobu 1:15 min.

## Autá
Autá sú rozdelené do štyroch výkonnostných tried. Zo začiatku sú dostupné autá triedy 4 (čiže najslabšie), časom sa sprístupnia ďalšie triedy. Autá sú taktiež rozdelené ako v NFS Carbon do tried *exotické*, *tuner* a *sila*. K autám patrí aj tuning.

## Zoznam áut

## Externé odkazy
* Need for speed Undercover site 

Kategória:Pretekárske počítačové hry
Kategória:Need for Speed
Kategória:Počítačové hry
Kategória:Počítačové hry z 2008
Kategória:Hry pre Windows
Imrich

**Imrich** môže byť:
*krstné meno, pozri Imrich (prvé meno)
*syn kráľa Štefana I., knieža Nitrianska a Biharska, pozri Imrich (knieža)
*Svätý Imrich, pozri Imrich (svätec)
Imrich Stacho

**Imrich Stacho** (* 4. november 1931, Trnava† 10. január 2006, Piešťany) bol vynikajúci slovenský futbalista, brankár československej futbalovej reprezentácie a Spartaka Trnava. Bol aj výnimočný strelec. Fanúšikovia ho prezývali Capan. Pochovaný je v Malženiciach.
 
Za svoju aktívnu kariéru strelil 12 gólov. Z tohto 10 ligových a 2 reprezentačné.

Jeden z nich dal z penalty počas zápasu s Írskom. Za Spartak Trnavu odohral v lige 211 zápasov.

Za reprezentáciu ich má na konte 23. Bol výnimočná opora v našom futbale.

## Referencie

## Externé odkazy
* Imrich Stacho na osobnosti.sk

Kategória:Slovenskí futbalisti
Kategória:Česko-slovenskí futbalisti
Kategória:Hráči FC Spartak Trnava
Kategória:Osobnosti z Trnavy
Kategória:Futbaloví brankári
Ashley Tisdalová

**Ashley Michelle Tisdalová** (neprechýlene Ashley Michelle Tisdale; * 2. júl 1985, Monmouth County, New Jersey, USA) je americká herečka, speváčka, modelka a televízna producentka, ktorá sa preslávila vďaka úlohe Maddie Fitzpatrickovej v seriáli Disney Channel, *[[The Suite Life of Zack & Cody]]* () a namyslenej blondínky Sharpay Evans vo filmovej sérii *[[High School Musical]]*. Táto úloha požadovala, aby nahrala niekoľko piesní na filmový soundtrack.

Po jej účinkovaní v *[[High School Musical]]* v roku 2006 podpísala nahrávaciu zmluvu s Warner Bros. a začala sólovú hudobnú kariéru. Jej debutový album *[[Headstrong]]* bol uvedený na trh vo februári 2007 a bolo z neho predaných 64 000 kópii. Druhý album s názvom *[[Guilty Pleasure]]* bol vydaný v roku 2009. 

Tisdalová má prominentnú hlasovú rolu Candace Flynnovej v Disney Channel animovanom seriáli *[[Phineas & Ferb]]*. V roku 2009 bola obsadená do svojej prvej hlavnej úlohy vo vysielaní televízie CW v televíznom seriáli *[[Hellcats]]* ako Savannah Monroeová, veľmi intenzívna a náboženská roztlieskavačka. Ashley Tisdalová momentálne žije v Los Angeles.

## Projekty
* 2006 - *[[High School Musical]]*
* 2007 - *[[High school musical 2]]*
* 2008 - *High School Musical 3: Senior Year*
* 2009 - *Príšerky v podkroví*
* 2010 - *High Stakes*
* 2010 - *Hellcats*
* 2011 - *Sharpey a jej báječné dobrodružstvo*
* 2013 - *Scary Movie 5*

## Iné projekty

## Externé odkazy
* Ashleymusic.com 
*

Kategória:Filmové herečky USA
Kategória:Televízne herečky USA
Kategória:Detskí herci
Kategória:Popové speváčky USA
Kategória:Modelky USA
Kategória:Filmové herečky židovského pôvodu
Kategória:Televízne herečky židovského pôvodu
Kategória:Speváčky židovského pôvodu
Kategória:Osobnosti USA židovského pôvodu
Kategória:Osobnosti z New Jersey
Zoznam vládcov Blatenského kniežatstva

Toto je zoznam vládcov Blatenského kniežatstva:

* Pribina (839 – 861) [do 847 súčasť Korutánskej marky]
* Koceľ (861 – 876)
* Gozwin (876)
* Arnulf Korutánsky (876 – 884) [súčasť Korutánskej marky] 
* Svätopluk(?) (884 – 894) [súčasť Veľkej Moravy]
* Luitpold(?)  (894 – 896) [súčasť Korutánskej marky]
* Braslav (896 – 900/901) [pravdepodobne zlúčenie so Sávskym kniežatstvom; súčasť Korutánskej marky]

Blatenské kniežatstvo
Kategória:Vládcovia Slovenska
Zoznam vládcov Veľkej Moravy

Toto je zoznam vládcov Veľkej Moravy. Išlo o kniežatá, neskôr (minimálne de facto) o kráľov. V rámci Veľkej Moravy existovalo ako údelné kniežatstvo Nitrianske kniežatstvo, v ktorom spravidla sídlili následníci na trón. Nástupnícky systém Veľkej Moravy nie je jednoznačný, vývoj na Veľkej Morave naznačuje, že mohlo ísť o avunkulát (dedí synovec zosnulého panovníka) alebo seniorát (dedí najstarší žijúci člen vládnuceho rodu). Po smrti Svätopluka I. sa uplatnila primogenitúra, i keď je možné, že sa uplatnila preto, že nežili iní Mojmírovci starší než potomkovia Svätopluka I. (a šlo by o seniorát).

## Referencie

Veľká Morava
Kategória:Vládcovia Slovenska
Kategória:Vládcovia Maďarska
Kategória:Vládcovia Česka
Kategória:Vládcovia Rakúska
Kategória:Vládcovia Poľska
Vladimír Hagara

**Vladimír Hagara** (* 7. november 1943, Piešťany – † 24. máj 2015), bol slovenský futbalista. Česko-Slovensko reprezentoval 25 krát a dal 4 góly.  Hral v reprezentácii na Majstrovstvách sveta v roku 1970 v Mexiku.

## Externé odkazy
* Reprezentačná štatistika 
* Reprezentačná štatistika na rsssf.com
* Zostava Česko-Slovenska na MS 1970

Kategória:Narodenia v 1943
Kategória:Slovenskí futbalisti
Kategória:Česko-slovenskí futbalisti
Kategória:Hráči FC Spartak Trnava
Kategória:Osobnosti z Piešťan
Nadplecok

**Nadplecok** (iné názvy: **akromion, výbežok lopatky**, nesprávne **nadpažok**; , zo ) je kostený bočný výbežok tŕňa lopatky (lat. *spina scapule*). Na tŕň nasadá v nadpleckovom uhle (lar. *angulus acromialis*) a stáča sa smerom vpred. 
Zároveň je cez kožu dobre hmatný a slúži ako antropometrický bod, ktorým sa meria šírka ramien. 

Fyziologicky slúži na: 
* Odstup deltového svalu (lat. *musculus deltoideus*)
* Odstup väzov, ktoré fixujú ramenný kĺb (lat. *articulatio axillaris*)
* Komunikáciu lopatky s kľúčnou kosťou prostredníctvom nadpleckovokľúčneho kĺbu (lat. *articulatio acromioclavicularis*)

Kategória:Kosti hornej končatiny
Aspirin

**Aspirin** môže byť:
* obchodný názov liečiva, pozri kyselina acetylsalicylová
* krycie meno britskej rušičky, pozri Aspirin (rušička)
Attila József

**Attila József** (* 11. apríl 1905, Budapešť, Maďarsko - † 3. december 1937, Balatonszárszó) bol maďarský básnik považovaný za najväčšieho maďarského básnika 20. storočia.

## Dielo
* *A szépség koldusa*, 1922 
* *Nem én kiáltok*, 1925
* *Nincsen apám se anyám*, 1929
* *Döntsd a tőkét, ne siránkozz*, 1931
* *Külvárosi éj*, 1932
* *Medvetánc*, 1934 
* *Nagyon fáj*, 1936

## Iné projekty

Kategória:Maďarskí básnici
Kategória:Osobnosti z Budapešti
Kategória:Obete samovrážd
Kategória:Pochovaní na cintoríne Kerepesi
Bazový prútik

**Bazový prútik**, je prútik, ktorý darovala Smrť jednému z troch bratov (13.storočie) bol vytvorený spolu s ,,kameňom oživenia" a ,,neviditeľným plášťom" pre bratov Peverellovcov. Dejinami sa tiahne jeho krvavá stopa, pretože sa dá získať jedine tak, že porazíte jeho predchádzajúceho majiteľa (preto sa mu hovorí aj Smrtonosná palička...). Je to jeden z troch darov Smrti a jeho posledným vlastníkom je Harry Potter, ktorý ho získal odzbrojením Malfoya, ten odzbrojením Dumbledora, ktorý ho získal odzbrojením Grindelwalda v najslávnejšom čarodejníckom súboji. Tento prútik dáva majiteľovi obrovskú moc, dokáže napríklad opraviť iné prútiky. Je vyrobený z bazy. Po Dumbledorovej smrti ho Voldemort ukradol z Dumbledorovej hrobky. Po porážke Voldemorta ho Harry použil na opravu svojho starého prútika s perom fénixa (ktorý sa zlomil pri úniku z Godricovej úžľabiny) a následne vrátil bazový prútik Dumbledorovi. Za predpokladu, že Harry zomrie prirozdenou smrťou, zostane posledný majiteľ bazového prútika neporazený.

Kategória:Harry Potter
Wielki Staw Polski

**Wielki Staw Polski** alebo **Wielki Staw** je ľadovcové jazero v Tatrách v Poľsku. Nachádza sa v nadmorskej výške 1 665 m v Doline Pięciu Stawów Polskich na úbočí Miedziane. Jazero má rozlohu 34,1 ha a je teda druhé najväčšie a najdlhšie (998 m) v Tatrách. Dosahuje maximálnu hĺbku 79,3 m, a je najhlbšie v Tatrách a tretie najhlbšie v Poľsku, (najhlbšie je Hańcza). Objem vody je 13 miliónov m³, čo je najviac zo všetkých tatranských jazier.

Dno Wielkiego Stawu bolo vyhĺbené v pleistocéne na sútoku ľadovca, ktorý tiekol z kotla pod Szpiglasowym Wierchom, s ľadovcom z Dolinki pod Kołem a Dolinki Pustej. Brehy jazera sú strmé, bližšie k stredu jazera prechádzajú do ploského tvaru (14,4% povrchu dna je v hĺbke, ktorá prekračuje 70 m). Priemerný sklon brehov plesa pod hladinou je 19°50′. Dno je pokryté kameňmi a štrkom a vrstvou tmavého kalu. Od severovýchodu ho uzatvára skalný prah vytvorený z čelnej morény prerušený z neho vytekajúcim potokom. Wielki Staw je napájaný tromi stálymi potokmi: potokom z kotla Szpiglasowych Stawków, potokom z Czarnego Stawu a potokom odvodňujúcim  Dolinku Pustu a Dolinku pod Kołem.  Pleso zásobujú aj podzemné prítoky (napríklad z Małeho a Przedneho Stawu). Odtekajúce vody vytvárajú potok Roztoka, na ktorom vytvárajú vodopád Siklawa.

## Príroda
Na brehoch rastie kosodrevina, ktorou pomaly zarastajú holiny po vypásaní ovcami v minulých časoch. Nad severozápadným brehom plesa, vo výške asi , sa nachádza najstarší tatranský salaš, o ktorom sa zmieňujú dobové pramene zo 17. storočia. Bol zreštaurovaný v roku 1986. Neďaleko neho sú malé nepomenované plieska. V máji roku 1952 sa v plese utopil medveď, pod ktorým sa prelomila ľadová kryha. Okolo jazera rastie viacej v Karpatoch sa zriedka vyskytujúcich a vzácnych rastlín, napríklad páperec alpínsky (*Trichophorum alpínum*) a ostrica málokvetá (*Carex pauciflora*). 

## Iné projekty

## Externé odkazy
* Poloha na turistickej mape

## Zdroj

Kategória:Plesá poľských Tatier
Manea Mănescu

**Manea Mănescu** (* 9. august 1916, Braila, Rumunsko – † 27. február 2009) bol rumunský politik a bývalý predseda Rady ministrov Rumunskej socialistickej republiky v období od 27. februára 1974/29. marca 1974 - 29. marca 1979.

Kategória:Rumunskí komunisti
Kategória:Rumunskí politici
Kategória:Predsedovia vlády Rumunska
Kategória:Osobnosti z Braily
Ilie Verdeţ

**Ilie Verdeţ** (* 10. máj 1925, Comăneşti, Rumunsko – † 20. marec 2001, Bukurešť, Rumunsko) bol rumunský politik a tretí predseda Rady ministrov Rumunskej socialistickej republiky v období od 29. marca 1979 - 21. mája 1982.

## Mladosť
Po štúdiách na univerzite v Bukurešti sa v roku 1945 sa stal členom Rumunskej robotníckej strany, kde rýchlo stúpal na rôzne funkcie. V roku 1947 si vzal sestru Nicolae Ceauşesca Reginu, s ktorou mal dve deti.

## Premiér

Po smrti Gheorghe Gheorghiu-Deja v marci roku 1965 dopomohol Ceauşescovi obsadiť post generálneho tajomníka Rumunskej robotníckej strany. Po zvrhnutí Nicolae Ceauşesca sa Ilie Verdeţ snažil sformovať novú vládu. Tá však nebola nikým schválená a existovala iba do televízneho vyhlásenia o vzniku politickej strany Front národnej spásy (zhruba 20 minút). V roku 1990 sa stal členom Socialistickej strany práce. Vo voľbách v roku 1992 však táto strana získala málo hlasov a nedostala sa do parlamentu. Na jej čele zostal do parlamentných volieb v roku 2000.

Umrel v Bukurešti na srdcový infarkt.

Kategória:Rumunskí komunisti
Kategória:Rumunskí politici
Kategória:Predsedovia vlády Rumunska
Kategória:Úmrtia na infarkt myokardu
Butka

**Butka** () je dedina v Sverdlovskej oblasti v Talickom rajóne (okrese). V roku 2002 žilo v obci 3 600 obyvateľov. Okresné mesto Talica je vzdialená 36 km od dediny. Veľkomesto Jekaterinburg je vzdialené 250 km od dediny. Butka je rodiskom prvého prezidenta Ruskej federácie Borisa Jeľcina.

Kategória:Obce v Rusku
Kategória:Geografia Sverdlovskej oblasti
Constantin Dăscălescu

**Constantin Dăscălescu** (* 2. júl 1923, Ploješť, Rumunsko – † 16. máj 2003, Bukurešť, Rumunsko) bol rumunský politik a štvrtý predseda Rady ministrov Rumunskej socialistickej republiky v období od 21. mája 1982 - 22. decembra 1989.

Po roku 1991 bol zatknutý, ale pre zdravotné problémy ho o 5 rokov z väzby prepustili.

## Iné projekty

Kategória:Rumunskí komunisti
Kategória:Rumunskí politici
Kategória:Predsedovia vlády Rumunska
Kategória:Osobnosti z Ploješti
Parafilozofické

**Parafilozofické** je všetko predfilozofické a pofilozofické a všetko synchronicky mimofilozofické.

## Zdroj
*  

Kategória:Filozofické pojmy
Štadión za Starým mostom

**Štadión za Starým mostom** (alebo takisto **Štadión Petržalka**) bol štadión, ktorý sa primárne využíval na futbal v Bratislave. Jeho kapacita bola 7 100 miest, z ktorých bolo 5 600 na sedenie. Donedávna tu svoje zápasy hral tím FC Artmedia Petržalka. Búranie štadiónu sa plánovalo v roku 2008, nakoniec ho začali búrať v septembri 2012.

Základy štadióna sa datujú k roku 1900. Po zbúraní štadióna Červenej hviezdy, ktorý bol kvôli veľkosti ihriska prezývaný „letisko“, zostali v Petržalke jedinými štadiónmi štadión za Starým mostom a štadión Iskry Petržalka.

Po sezóne 2007/2008 sa klub FC Artmedia Petržalka presťahoval na Pasienky. Na jeho mieste sa plánuje výstavba polyfunkčného objektu spolu s obytnými priestormi a Hotelom Hilton.


Súbor:Artmedia-21.10.2012.jpg|Búranie štadiónu - 21.10.2012
Súbor:Artmedia-17.11.2012.jpg|Búranie štadiónu - 17.11.2012


## Referencie

Kategória:Futbalové štadióny na Slovensku
Kategória:Architektúra z 1900
Kategória:Zaniknuté stavby v Bratislave
Kategória:Štadióny v Bratislave
Kategória:Petržalka
Čerkessk

thumb|Čerkessk
**Čerkessk** (po rusky: *Черке́сск*) je mesto na juhu Ruska, hlavné mesto Karačajsko-čerkeskej republiky. Leží na pravom brehu rieky Kubáň. Žije tu 166 300 obyvateľov (2008) viacerých národností.

## Dejiny
Čerkessk založili Kozáci v roku 1804 ako ruskú pohraničnú stanicu na mieste, kde v roku 1790 porazili ruské vojská tureckú armádu. V roku 1825 sa sem začali sťahovať prví osadníci a mesto bolo nazvané podľa porazeného tureckého generála *Batalpašinsk*, v tridsiatych rokoch 20. storočia viackrát premenovaný. V roku 1934 bol nazvaný *Sulimov* a v roku 1937 bol premenovaný na *Ježovo-Čerkessk*. Čerkessk sa nazýva od roku 1939.

## Obyvateľstvo
Rusi tvoria približne tretinu populácie, najväčšou (35%) skupinou sú Čerkesskovia.

## Partnerské mestá
*  Cchinvali, Južné Osetsko, 2022
*  Nevinnomyssk, Rusko, 2018
*  Vladikavkaz, Rusko, 1993

## Iné projekty

## Externé odkazy

Kategória:Mestá v Rusku
Kategória:Karačajsko-Čerkesko
Čiftelia

**Čifteli(a)** (po albánsky çifteli alebo qifteli) je tradičný albánsky strunový brnkací nástroj. 

Kategória:Brnkacie nástroje
Karačajevsk

**Karačajevsk** (po kar.-balkarsky: *Къарачай шахар*) je mesto na juhu Ruskej federácie v Karačajsko-čerkeskej republike. Leží v nadmorskej výške okolo 900 m na rieke Kubáň, približne 60 km na juhozápad od hlavného mesta republiky - Čerkesska. Má 20 641 obyvateľov (2015).

## Dejiny
Karačajevsk bol založený v roku 1926 ako **Georgijevskoje**, čoskoro bol premenovaný na **Mikojan-Šachar** a roku 1929 získal štatút mesta. V októbri roku 1944, po násilnej deportácií miestnych obyvateľov, bol Karačajevsk pod názvom **Kluchori** pričlenený ku Gruzínsku. V januári 1957 bolo mesto vrátené 
Rusku a dostalo svoj súčasný názov **Karačajevsk**.

## Iné projekty

Kategória:Mestá v Rusku
Kategória:Karačajsko-Čerkesko
Usť-Džeguta

**Usť-Džeguta** (po rusky: *Усть-Джегута*) je mesto na juhu Ruskej federácie v Karačajsko-čerkeskej republike. 

Leží na pravom brehu rieky Kubáň, iba  južne od hlavného mesta republiky – Čerkessku. Štatút mesta získala v roku 1975. Podľa počtu obyvateľov (30 094 v roku 2008) ide o druhé najväčšie mesto v Karačajsko-Čerkesku.

## Osobnosti mesta
* Dima Bilan (* 1981), popový spevák

## Externé odkazy

Kategória:Mestá v Rusku
Kategória:Karačajsko-Čerkesko
Ošklivka Katka

***Ošklivka Katka*** je český komediálny seriál televízie Prima, vysielaný v rokoch 2008 – 2009. Seriál bol inšpirovaný americkým komediálnym seriálom *[[Škaredá Betty]]* (v origináli *Ugly Betty*), ktorý bol nakrútený podľa kolumbijskej telenovely *Yo soy Betty, la fea*, ktorá mala 335 dielov podľa scenáristu Fernando Gaitan Salom.

## Príbeh
Seriál je o dievčati Kataríne, ktorá je veľmi nadaná. Je jedinou dcérou Františka a Zuzany Bertoldových. Žijú v Prahe v mestskej časti *Vystrkovce*. Dali ju študovať a to sa im vyplatilo. Hovorí 5 jazykmi: anglicky, nemecky, francúzsky, španielsky a taliansky. Vyštudovala medzinárodné ekonomické vzťahy. Za výborné výsledky dostala štipendium na zahraničnej univerzite. Ovláda systémy finančných databáz a detailné analýzy finančných projektov. Hľadala si prácu kde by využila svoje vzdelanie a inteligenciu. Jedného dňa sa odhodlá prihlásiť na konkurz na post sekretárky do módnej firmy KM ŠTÝL. Aj keď je inteligentná má jeden veľký problém. Ide pracovať do módnej firmy, ale jej výzor je hrozný. Nosí okuliare, štrojček, vlasy má neučesané a jej šatník by potreboval obnovu. To jej spôsobí aj napriek intelegencii značné problémy. Preto ju niektorí zaradia do tzv. *Klubu Oškliviek*.

## Hlavné postavy

## Vedľajšie postavy

## Externé odkazy
* Neoficiálna stránka seriálu 
* Seriál na stránke televízie Prima
* 

Kategória:České televízne seriály
Kategória:Komediálne televízne seriály
Kategória:Televízne seriály z roku 2008
Teberda

**Teberda** (po rusky: *Теберда*) je mesto na juhu Ruskej federácie, ktoré sa rozprestiera na severných svahoch Veľkého Kaukazu v Karačajsko-čerkeskej republike,  od Čerkesska. Administratívne podlieha Karačajevsku, má 8739 obyvateľov (2015). Leží v doline rovnomennej rieky. Nadmorská výška mesta sa pohybuje od 1&nbsp;280 do 1&nbsp;420 metrov. Je turistickým a liečebným centrom, nachádzajú sa tu pramene minerálnych vôd.

## Dejiny
Mesto Teberda bolo založené v roku 1868. V roku 1925 tu bolo vybudované prvé sanatórium na liečbu tuberkulózy a neskôr boli vybudované ďalšie sanatóriá a domy oddychu. Od roku 1971 má štatút mesta.

Kategória:Mestá v Rusku
Kategória:Karačajsko-Čerkesko
Cesto

thumb|Cesto
**Cesto** je druh jedlej hmoty, ktorá sa vyrába zmiešaním určitých prísad ako napríklad múka, voda, vajce, soľ. Cesto sa väčšinou následne tepelne spracuje ako napríklad pečením, čím vzniká pevná jedlá hmota určená na konzumáciu. Cestá sa môžu deliť na slané a sladké. Často tvoria jadro pokrmu, ako napríklad koláčov, pizzy, alebo rôzných druhov placiek.

Cesto sa hnnieti rukami, alebo sa vaľká pomocou valčeku. V niektorých prípadoch sa používajú kvasnice, aby došlo k jeho vykysnutiu. Cesto je súčasťou väčšiny pečených receptov. 

## Pozri aj
* Štetínske cesto

## Iné projekty

Kategória:Jedlá
Martina Ostatníková

**Martina Ostatníková** (* 25. január 1979, Bratislava) je slovenská speváčka a moderátorka a novinárka.

## Životopis
Počas základnej školy v šiestej triede  spievala so zborom Radosť zo Senca .
Martina Ostatníková je absolventkou Fakulty masmediálnej komunikácie Univerzity sv. Cyrila a Metoda v Trnave a Fakulty manažmentu Univerzity Komenského v Bratislave, na ktorej neskôr aj sama učila. 

Pôsobila tiež ako hovorkyňa Spoločnej zdravotnej poisťovne a učiteľka angličtiny v súkromnej jazykovej škole v Senci.

V období rokov 1995 – 2001 pôsobila v eurodanceovej skupine Lobby, po ukončení jej činnosti sa v roku 2004 stala speváčkou revivalovej skupiny Starmania, v ktorej účinkuje dodnes. V roku 2005 vydala svoj prvý sólový album *[[Martina (album)|Martina]]*. Ako vokalistka spolupracovala s gospelovou skupinou Heaven’s Shore a bola zainteresovaná i v ďalších hudobných projektoch. V Slovenskej televízii moderovala hudobné relácie *Traky (2000*), *Hitmánia (2008)* a vedomostnú reláciu *Hlava XXI (2010)*. Reláciu *Hlava XXI* moderovala spolu s Filipom Tůmom. 

V roku 2001 mala účinkovať v muzikáli *Hamlet* v bratislavskom Divadle Nová scéna, ale kvôli čiastočnej nahote, ktorú si rola Ofélie vyžadovala, ponuku odmietla, nakoľko to bolo v rozpore s jej kresťanským presvedčením .

V meste Senec sa stala tlačovou hovorkyňou mesta. Od januára 2013 do súčasnosti je šéfredaktorkou mestských novín *Senčan* . V novembri 2018 sa stala hovorkyňou Všeobecnej zdravotnej poisťovne, po pár týždňoch túto prácu zanechala a znovu pracuje pre Senec 
 . Pracuje aj ako moderátorka v televízii TV LUX.

## Osobný život
Má sestry Soňu, Gabrielu a Lenku a syna Martina (* 2009). Žije v Senci, kde v roku 2010 úspešne kandidovala do mestského zastupiteľstva za stranu KDH.

## Diskografia
**Sólové albumy:**
* *[[Martina (album)|Martina]]* (2005) - MSP Records – GE 0028 2 331, CD  (vyšlo aj v 2005: Gaspro, s.r.o. – R 75 0001-2-331)

**So skupinou Lobby:**
* *[[Hi Dee Ho!]]* (1996)
* *[[Power in Our Hands]]* (1996)
* *[[Livin' Large]]* (1997)
* *[[Y2K (album)|Y2K]]* (2000)

**So skupinou Starmania:**
* *[[Starmania (album)|Starmania]]* (2004)
* *[[Revolutions (Starmania)|Revolutions]]* (2004)

**So skupinou Heaven’s Shore:**
* *[[Heaven’s Shore (album)|Heaven’s Shore]]* (2001)

## Referencie

Kategória:Osobnosti zo Senca
Kategória:Slovenské speváčky elektronickej hudby
Kategória:Slovenské gospelové speváčky
Kategória:Slovenské popové speváčky
Kategória:Slovenské rockové speváčky
Kategória:Kresťanskí speváci
Kategória:Slovenskí televízni moderátori
Kategória:Slovenskí novinári
Kategória:Absolventi Fakulty masmediálnej komunikácie Univerzity sv. Cyrila a Metoda v Trnave
Kategória:Absolventi Fakulty managementu Univerzity Komenského v Bratislave
Bezpečnosť údajov

**Bezpečnosť údajov/dát** alebo **dátová bezpečnosť**, prípadne **zabezpečenie dát/údajov**, je ochrana dát proti nepovolenému prístupu, prenosu, zmenám alebo zničeniu, ktorý sa vyskytol či už náhodou alebo úmyselne. Súvisiace pojmy informačná bezpečnosť a počítačová bezpečnosť predchádzajú, zabraňujú počítačovej kriminalite.

## Bezpečnostné ciele
Pri snahe dosiahnuť bezpečnosť dát sa definujú tieto generické bezpečnostné ciele:

### Integrita
Dáta nemôžu byť ľubovoľne zmenené.

### Dôvernosť
Údaje sú prístupné iba oprávneným osobám.

### Autentifikácia
Autentifikácia je mechanizmus identifikácie a overenia identity, pozostáva z dvoch zložiek:
**a) Identifikácia** - login, meno používateľa, prihlasovacie "ID", predstavenie sa. Otázka: "Kto si?" Identifikácia: "Som užívateľ Jožko."
**b) Autentizácia** - overenie identity jedinečným príznakom, osobné heslo, osobný certifikát vystavený na konkrétnu osobu, odtlačok prsta. Autentizácia: "Tvrdíš, že si Jožko. Ale si to naozaj ty? Preukáž sa svojím jedinečným heslom/certifikátom atď."

### Autorizácia
Autorizácia znamená overiť oprávnenia osôb, či objektov na prácu s dátami.

### Nepopierateľnosť
Nepopierateľnosť pôvodu dát (taktiež možno uvažovať nepopierateľnosť samotného podania, prenosu či prijatia dát).

## Referencie
* STAUDEK, J. – HANÁČEK, P.: *[http://www.fi.muni.cz/usr/staudek/vyuka/security/stud_lit/D01_C.pdf Certifikační infrastruktury veřejných klíčů, PKI] * [online]. [2006?] [cit. 2009-01-01].

## Pozri aj
*Všeobecné nariadenie o ochrane údajov (GDPR)
*Počítačová bezpečnosť 
*Počítačová kriminalita

Kategória:Kryptológia
Kategória:Počítačová bezpečnosť
Timo Kotipelto

**Timo Kotipelto** (* 15. marec 1969, Lappajärvi, Fínsko) je fínsky spevák power metalovej skupiny Stratovarius. Zároveň je tiež zakladateľ a spevák power metalovej skupiny Kotipelto a Cain's Offering, ktorú založil bývalý gitarista z kapely Sonata Arctica Jani Liimatainen.

## Diskografia
### Stratovarius
**[[Fourth Dimension (album Stratovarius)|Fourth Dimension]]* (1995)
**[[Episode (album)|Episode]]* (1996)
**[[Visions (Stratovarius album)|Visions]]* (1997)
**[[Visions of Europe]]* (Live, 1998)
**[[Destiny (album Stratovarius)|Destiny]]* (1998)
**[[The Chosen Ones]]* (Compilation, 1999)
**[[Infinite (album Stratovarius)|Infinite]]* (2000)
**[[Infinite Visions]]* (DVD, 2000)
**[[Intermission (album Stratovarius)|Intermission]]* (2001)
**[[Elements, Pt. 1]]* (2003)
**[[Elements, Pt. 2]]* (2003)
**[[Stratovarius (album)|Stratovarius]]* (2005)

### Sólo
**[[Waiting For The Dawn]]* (2002)
:„Beginning“ (2002) - singel
**[[Coldness]]* (2004)
:„Reasons“ (2004) - singel
:„Take Me Away“ (2004) - single
**[[Serenity]]* (2007)
:„Sleep Well“ (2006) - singel

Kategória:Fínski heavymetaloví speváci
Petre Roman

**Petre Roman** (* 22. júl 1946, Bukurešť, Rumunsko) je rumunský politik a premiér v období od 26. decembra 1989 - 16. októbra 1991.

Bol jedným z tých, ktorí v roku 1991 obsadili rumunskú televíziu a stáli pri vyhlásení politickej strany Front národnej spásy. Po krátkom období na poste premiéra Rumunska (1989 - 1991) neskôr zastával post predsedu senátu (1996 - 1999) a ministra zahraničných vecí (1999 - 2000) vo vláde premiéra Mugura Isăresca. V súčasnosti je predsedom strany Demokratická sila Rumunska, ktorú založil po odchode z Demokratickej strany v roku 2003. Od 6. apríla 2007 je s manželkou Mioarou Georgescu rozvedený.

## Iné projekty

Kategória:Rumunskí politici
Kategória:Rumunskí diplomati
Kategória:Predsedovia vlády Rumunska
Kategória:Osobnosti z Bukurešti
Kategória:Ministri zahraničných vecí Rumunska
Kategória:Nositelia Radu za zásluhy (Portugalsko)
Jaroslav Nešetřil

**Jaroslav Nešetřil** (* 13. marec 1946, Brno) je popredný súčasný český matematik a univerzitný profesor na Karlovej univerzite v Prahe zaoberajúci sa najmä diskrétnou matematikou - t. j. kombinatorikou (zvlášť významná je jeho činnosť v oblasti Ramseyovej teórie) a teóriou grafov - ale aj algebrou a teoretickou informatikou. Zaoberá sa tiež výtvarným umením.

## Život
Jaroslav Nešetřil sa narodil 13. marca 1946 v Brne. V rokoch 19641969 študoval na Matematicko-fyzikálnej fakulte Karlovej univerzity v Prahe, pričom časť svojho štúdia strávil v zahraničí - konkrétne vo Viedni a Kanade. V súčasnosti pracuje ako profesor na Katedre aplikovanej matematiky Matematicko-fyzikálnej fakulty Univerzity Karlovy v Prahe, zároveň je aj riaditeľom Inštitútu teoretickej informatiky a DIMATIA Centre, ktorého je aj zakladateľom.

## Práca (matematik)
Jaroslav Nešetřil patrí medzi najvýznamnejších súčasných českých matematikov.

### Vedecká práca v diskrétnej matematike
Nešetřilova vedecká práca neobišla ani jednu z dvoch hlavných súčastí diskrétnej matematiky - ani kombinatoriku ani teóriu grafov. V kombinatorike sa zaoberá predovšetkým Ramseyovou teóriou, v teórii grafov je zas jeho doménou problematika farbenia grafov.
Spoločne s Jiřím Matouškom je autorom svetoznámej knihy Kapitoly z diskrétní matematiky (preložená do niekoľkých cudzích jazykov, anglické vydanie vydal Oxford University Press, nemecké Springer), ktorá je považovaná za jeden z najlepších úvodných kurzov diskrétnej matematiky (kniha je určená predovšetkým pre študentov prvého ročníka informatiky alebo matematiky).

### Vedecká práca v iných oblastiach matematiky
V oblasti algebry a matematických štruktúr sa Nešetřil zaoberá predovšetkým homomorfizmami, reprezentáciou štruktúr a teóriou kategórií. Pracoval tiež v oblasti čiastočne usporiadaných množín. V teoretickej informatike je zas predmetom jeho záujmu výpočtová zložitosť a problémy NP-úplnosti.

### Vybrané knižné tituly v češtine
* 
* 
* 
* 

### Vybrané knižné tituly v iných jazykoch
* 
* 
* 
* 
* 

## Ocenenia
* Strieborná medaila Jednoty českých matematikov a fyzikov (1977)
* Štátna cena (1985) za súbor článkov o Ramseyovej teórií
* Korešpondent nemeckej akadémie vied (1996)
* Doctor honoris causa University of Alaska (2002)

## Externé odkazy
* Osobná stránka Jaroslava Nešetřila 

Kategória:Osobnosti z Brna
Kategória:Českí matematici
Kategória:Grafoví teoretici
Kategória:Absolventi Matematicko-fyzikálnej fakulty Karlovej univerzity
Theodor Dumitru Stolojan

**Theodor Dumitru Stolojan** (* 24. október 1943, Târgovişte, Rumunsko) je rumunský politik, od 16. októbra 1991 - 18. novembra 1992 premiér a v súčasnosti poslanec Európskeho parlamentu za Rumunsko.

V roku 1966 ukončil fakultu financii na univerzite v Bukurešti. Nejaký čas pracoval v štátnych štruktúrach - na ministerstve priemyslu a financii a v rokoch 1992 - 2000 zastával rôzne posty vo Svetovej banke. Od novembra roku 2007 je europoslancom za Demokraticko-liberálnu stranu.

Kategória:Narodenia v 1943
Kategória:Rumunskí politici
Kategória:Poslanci Európskeho parlamentu z Rumunska
Kategória:Predsedovia vlády Rumunska
Duriavenator

**Duriavenator** (v preklade *lovec z [[Dorset (grófstvo)|Dorsetu]]*) je vyhynutý rod dravého dinosaura s jediným druhom **Duriavenator hesperis**. Žil asi pred 170 miliónmi rokov (stupeň bajok) na území dnešného Spojeného kráľovstva.

Duriavenatora opísal paleontológ Roger Benson v roku 2008 ako nové rodové meno pre druh *[[Megalosaurus]] hesperis*. Patrí medzi najstarších zástupcov skupiny Tetanurae, ku ktorej patria také známe druhy ako *[[Allosaurus]] fragilis*, *[[Tyrannosaurus]] rex*, *[[Spinosaurus]] aegyptiacus* alebo *[[Velociraptor]] mongoliensis*. Skôr bol tento dravý dinosaurus označovaný pod nepublikovaným názvom „Walkersaurus“.

## Galéria

Duriavenator hesperis.jpg|Holotyp.


## Referencie

## Zdroj
* 

Kategória:Megalosauridae
Kategória:Jurské dinosaury
Kategória:Dinosaury z Európy
Abelsonit

**Abelsonit** je jediný známy organický minerál niklu. Chemicky je to konkrétne porfyrín niklu, ktorého vzorec je NiC31H32N4. Je to aktuálne jediný známy kryštalický geoporfyrín. 

Abelsonit je pomenovaný podľa amerického fyzika Philipa Abelsona, spoluobjaviteľa neptúnia a jedného z priekopníkov mineralógie organických zlúčenín.

## Charakteristika
Abelsonit je polpriehľadný a má ružovo-fialovú, tmavošedú, svetlofialovo červenú alebo červenohnedú farbu. Má polokovový až kovový lesk.

Vyskytuje sa v tenkých ihliciach alebo doštičkách či malých agregátoch do veľkosti 1 cm. Môže tvoriť kryštáliky lístkového tvaru, ktoré sú veľmi krehké.

Abelsonit je rozpustný v benzéne a acetóne a je nerozpustný vo vode, zriedenej kyseline chlorovodíkovej a zriedenej kyseline dusičnej.

## Štruktúra

V roku 1989 bol abelsonit jediným známym geoporfyrínom. Väčšina geoporfyrínov sú homológy, ktoré majú rôzne počty atómov uhlíka. Porfyrín, ktorý tvorí základ abelsonitu, je bežný, ale zvyčajne sa nevyskytuje oddelene od ostatných porfyrínov.

Minerále je tvorený deoxofyloerytroetioporfyrínom (DPEP) a v jeho strede sa nachádza atóm niklu. Väčšina minerálu sa skladá z porfyrínu  s 31 atómami uhlíka a malá časť je tvorená porfyrínom s 30 atómami uhlíka. Minerál kryštalizuje v triklinickej sústave.

## Výskyt
Abelsonit je pomerne vzácne sa vyskytujúci minerál. Aktuálne sa nachádza len v Parachute Creek Member vo formácii Green River v Utahu. Bol známy z kotliny Uinta Basin v Utahu od jeho objavu a z kotliny Piceance Creek Basin v Koloráde od roku 1985. Ako sprievodné minerály sa s abelsonitom často vyskytujú albit, pyrit, kremeň, ortoklas, analcím, dolomit a sľuda.

Vyskytuje sa ako sekundárny minerál v živičných bridliciach. Pravdepodobne vzniká diagenézou z chlorofylu, pravdepodobne chlorofylu ''a'', ktorý sa presunul z vodného roztoku do vhodného geologického prostredia.

V roku 2003 bola publikovaná prvá totálna syntéza abelsonitu.

## História
Minerál bol prvýkrát pozorovaný v roku 1969 vo vzorke pochádzajúcej z Uintah County v Utahu. Opísaný bol v roku 1975 v časopise *Geological Society of America Abstracts with Programs.* Abelsonit bol pomenovaný podľa Philipa H. Abelsona (1913-2004), redaktora časopisu *[[Science]]*, na počesť jeho práce v oblasti organickej geochémie.

Vzorky sú vystavené v Natural History Museum v Londýne a v National Museum of Natural History vo Washingtone, D.C.

## Referencie

## Externé odkazy
* www.mindat.org - abelsonit na mineralogickej databáze 
* www.webmineral.com - abelsonit na Webmineral 
* www.mineralienatlas.de - abelsonit v atlase minerálov 

## Zdroj

Kategória:Triklinické minerály
Kategória:Bodová grupa 1
Kategória:Bodová grupa -1
Kategória:Organáty
Kategória:Minerály niklu
Kategória:Minerály uhlíka
Kategória:Minerály vodíka
Kategória:Minerály dusíka
Kategória:Eponymické termíny v geovedách
Nomingia

**Nomingia** bol vyspelý vtákovitý dinosaurus z čeľade Oviraptoridae. Žil v období vrchnej kriedy (pred približne 70 Ma) na území dnešného Mongolska (púšť Gobi). Pomenoval ho mongolský paleontológ Rinčengijn Barsbold s kolegami v roku 2000. Jeho jediným druhom je **Nomingia gobiensis**.

## Opis
Nomingia bol stredne veľký člen Oviraptoridae, podľa odhadov merajúci len 1,7 metra na dĺžku s hmotnosťou 20 kilogramov. Unikátnym znakom tohto dinosaura je splynutie posledných stavcov na chvostovej časti kostry, vytvárajúce útvar u vtákov známy ako pygostyl. Je možné, že na takto skrátenom chvoste mal pestrý pernatý vejár, podobne ako tomu bolo pri čínskom rode Caudipteryx. Tento morfologický útvar bol pred objavom Nomingie známy iba pri vtákoch. Ide teda o ďalšie potvrdenie príbuznosti oboch skupín.

Podobne ako príbuzný rod Chirostenotes bol Nomingia pomerne malý až stredne veľký teropód so zobákovitými čeľusťami a zrejme aj výrazným kosteným hrebeňom na hlave.

## Galéria

Súbor:Nomingia gobiensis.jpg|Dochované pozostatky holotypu


## Referencie

## Zdroj
* 

## Externé odkazy
* ''Nomingia'' na webe skeletaldrawing

Kategória:Oviraptorosauria
Kategória:Kriedové dinosaury
Kategória:Dinosaury z Ázie
Kategória:Operené dinosaury
Nicolae Văcăroiu

**Nicolae Văcăroiu** (* 5. december 1943, Cetatea Albă, Besarábia) je rumunský politik, v období 20. november 1992 - 11. december 1996 premiér. V čase suspendácie prezidenta Traiana Băsesca od 20. apríla 2007 do 23. mája 2007 vykonával funkciu prezidenta Rumunska. 

Pred rokom 1989 pracoval ako člen výboru pre štátne plánovanie spoločne s Theodorom Sotojanom. V rokoch 2000 – 2004 a 2004 – 2008 bol predsedom rumunského senátu.

Od 14. októbra 2008 je predsedom Organizacie na správu a použitie finančných zdrojov štátu a verejného sektora.

Kategória:Narodenia v 1943
Kategória:Rumunskí politici
Kategória:Prezidenti Rumunska
Kategória:Predsedovia vlády Rumunska
Podstatný obsah

**Podstatný obsah** je podľa V. Černíka vnútorná, základná zložka obsahu. Podstatný obsah predmetu začleneného do určitého systému vzájomného pôsobenia sa formuje vo vnútorne nevyhnutnom pohybe tohto systému, vzniká kryštalizáciou jeho podstatotvornej substancie (v procese vzájomného pôsobenia jeho podsystémov a indivíduí) a má charakter určitej jednoty mnohotvárneho, rozdielneho a protikladného.

Kategória:Filozofické pojmy
Gavril Dejeu

**Gavril Dejeu** (* 11. september 1932, Poieni, Rumunsko) je rumunský politik, právnik, v období 30. marec 1998 - 17. apríl 1998 dočasný premiér. 

Vyštudoval právo na univerzite v Bukurešti a po štúdiách sa stal členom Národnej roľníckej strany.

Kategória:Narodenia v 1932
Kategória:Rumunskí právnici
Kategória:Rumunskí politici
Kategória:Predsedovia vlády Rumunska
Podmienenosť

**Podmienenosť** je závislosť od istých podmienok, vlastnosť byť spôsobený či vyvolaný podmienkami.

Kategória:Filozofický slovník
Kategória:Právo
Victor Ciorbea

**Victor Ciorbea** (* 26. október 1954, Ponor, Rumunsko) je rumunský politik, primátor Bukurešti (1996 - 1997) a v období 12. december 1996 - 30. marec 1998 premiér. 

V roku 1979 vyštudoval právo na univerzite v Kluži, ktoré ukončil doktorátom v Bukurešti a následnými štúdiami manažmentu v Spojených štátoch amerických.

Kategória:Narodenia v 1954
Kategória:Rumunskí politici
Kategória:Rumunskí právnici
Kategória:Predsedovia vlády Rumunska
Kategória:Verejní ochrancovia práv
Dušan Kabát

**Dušan Kabát** (* 20. august 1944, Sereď† 19. máj 2022, Praha) bol slovenský futbalista.

Česko-Slovensko reprezentoval 24-krát, dal 2 góly. So Spartakom Trnava hral roku 1969 v semifinále PMEK a 5-krát sa stal majstrom Česko-Slovenska. V lige odohral 296 zápasov (19611976), dal 56 gólov. Po skončení aktívnej činnosti sa stal trénerom.

## Referencie

## Iné projekty

## Externé odkazy
*Reprezentačná štatistika 
*Reprezentačná štatistika na rsssf.com

Kategória:Slovenskí futbalisti
Kategória:Česko-slovenskí futbalisti
Kategória:Futbaloví útočníci
Kategória:Hráči FC Spartak Trnava
Kategória:Osobnosti zo Serede
Bežná cena

**Bežná cena** môže byť:
*v ekonómii: (angl. current price) opak stálej ceny, pozri bežná cena (ekonómia)
*v účtovníctve (IFRS): (angl. current cost) reprodukčná obstarávacia cena aktíva v prípade jeho kúpy na trhu, pozri bežná cena (účtovníctvo)
Aktuálna hodnota

**Aktuálna hodnota** alebo **bežná hodnota** resp. **aktuálna cena** môže byť:
*všeobecne: hodnota resp. cena platná v (danej) súčasnosti, opak historickej hodnoty, stálej ceny či budúcej hodnoty
*v účtovníctve: (angl. current value) pri oceňovaní hodnota aktíva v (danej) súčasnosti, teda najmä súčasná hodnota alebo reprodukčná obstarávacia cena (t. j. bežná cena alebo realizovateľná hodnota)

**Aktuálna hodnota** je vo filozofii podľa Václava Černíka to, čo sa skutočne stáva predmetom a prostriedkom činnosti historicky konkrétneho subjektu (vec, jav, proces sa stáva aktuálnou hodnotou v procese ľudskej činnosti).

## Pozri aj
*bežná cena
*aktuálna hodnota cenných papierov (pojem zo zákona o cenných papieroch)
*aktuálna hodnota dôchodkovej jednotky
Kazalnica Mengusovská

**Kazalnica Mengusovská** () tvorí záver hrebienka, vybiehajúceho z Východného Mengusovského štítu v hlavnom hrebeni na severovýchod, do Poľska. Povesť jej získala kolmá, miestami previsnutá 500 metrová stena nad Czarnym Stawom (Čiernym plesom). V tejto stene sa posúvali možnosti tatranského športového horolezectva. Vrchol je hojne navštevovaný, pretože ním prechádza zelená značka Morskie Oko – Mengusovské sedlo (Mięguszowiecką Przełęcz pod Chłopkiem). Výstup po zelenej značke je považovaný za jeden z technicky najťažších na území poľských Tatier. V hornej časti trasa vyžaduje ľahké lezenie pomocou oboch rúk, na exponovaných miestach je zaistene železnými kramlami. Vrcholová časť značky smerom od Kazalnice do sedla prebieha po mierne naklonenej širokej rímse s nenáročným chodníkom. Zo sedla je výhľad na poľskú stranu (Morské oko, Czarny stav polski, Dolina Rybieho potoku) aj slovenskú stranu (Mengusovská dolina, Hincove plesá, Kôprovský štít, Satan, Kriváň, Kráľova hoľa). Kedysi viedla na sedlo značka aj z našej strany, od Veľkého Hincovho plesa (chodník dodnes zachovaný). „Kazalnica“ znamená kazateľnica. Puškáš síce uvádza gramaticky bezchybný slovenský názov "Mengusovská Kazateľnica," pozri Zoznam štítov Vysokých Tatier, ale tento názov sa v horolezeckej komunite neujal, napr. I. Dieška, Jamesák…

## Zaujímavé výstupy stenou
* 1942 Prvovýstup – C. Łapiński a K. Pastucha, „Stará cesta”, alebo „Łapińského komín,” VI-.
* 1964 Zimný výstup, ľavý pilier s narovnaním, J. Ďurana a P. Pochylý.
* 1967 Prvovýstup „Slovenská cesta“, P. Dieška, O. a P. Pochylý, J. Zrůst-Unger.
* 1975 Zimný výstup cestou „Superstock,“ A. Belica, J. Krch.
* 1980 W. Kurtyka a W. Janowski, „Hrana Piliera,“ VII+.

## Referencie
* F. Kroutil, *Vysoké Tatry pro horolezce, 1. diel*, Olympia Praha 1977.
* I. Dieška, *Horolezectvo zblízka*, Šport Bratislava 1984.
* A. Puškáš, *Vysoké Tatry – Horolezecký sprievodca, Monografia, VII diel*, 1981.

## Iné projekty

## Externé odkazy
* Na Summitpost.org
* Niekoľko videí z výstupov aj lezenia

Kategória:Vrchy v Poľsku
Kategória:Vrchy Vysokých Tatier
Európska norma

**Európska norma (EN)** je norma, ktorá bola ratifikovaná jedným z troch európskych výborov pre normalizáciu  Európsky výbor pre normalizáciu (*European Committee for Standardization*; CEN), Európsky výbor pre normalizáciu v elektrotechnike (*European Committee for Electrotechnical Standardisation*; CENELEC) alebo Európsky inštitút pre telekomunikačné normy (*European Telecommunications Standards Institute*; ETSI), a ktorá je spojená s povinnosťou prevziať ju identicky na národnej úrovni a zrušiť národné normy, ktoré sú s ňou v rozpore.  

## Prevzatie Európskej normy
Po ratifikovaní musí byť Európska norma prevzatá národným normalizačným orgánom v nezmenenej forme.  Normy sa stiahnu, aby sa zabránilo dvojitej normalizácii. V smerniciach CEN/CENELEC sú stanovené podmienky, v ktorých jednej Európskej norme prislúcha jeden status národnej normy. Každá prijatá Európska norma je na Slovensku uverejnená s národnou predložkou STN, napr. STN EN 10292.

Kategória:Veda a technika v Európe
Kategória:Normalizácia
Argentínsky daviscupový tím

**Argentínsky daviscupový tím** je tenisový tím, ktorý reprezentuje Argentínu v Davisovom pohári. Argentína sa v rokoch 1981, 2006 a 2008 prebojovala až do finále, ale ani raz neuspela, naposledy na domacej pôde v Mar del Plata kde podľahla Španielsku.

## Súčasný tím
* Juan Martín del Potro (ATP #5)
* David Nalbandian (ATP #11)
* José Acasuso (ATP štvorhra #48)
* Agustín Calleri (ATP štvorhra #60)

## Externé odkazy

Kategória:Daviscupové tímy
Davis Cup
Davisov pohár
Medzinárodný rok astronómie

**Medzinárodný rok astronómie** (anglicky International Year of Astronomy) je celosvetová udalosť roku 2009 usporadúvaná Medzinárodnou astronomickou úniou (IAU) v spolupráci s UNESCO. Cieľom tejto udalosti je pripomenúť si rozvoj astronómie za posledných 400 rokov (od prvého použitia ďalekohľadu Galileo Galileom), priblížiť význam a objavy astronómie najširším vrstvám obyvateľstva a pomoc utužiť uvedomenie dôležitosti astronómie pre ľudskú spoločnosť.

V rámci tohto roku sa bude konať mnoho prednášok a projektov, nasmerovaných na rozvoj astronómii a oboznámenie vedy širokej verejnosti.

Medzinárodný rok astronómie bude otvorený v noci z 15. na 16. januára 2009 slávnostným programom v Paríži vo Francúzsku. MRA bol odsúhlasený valným zhromaždením OSN na jeho 62. stretnutí v New Yorku.

## Medzinárodné aktivity
* 100 hodín astronómie
* Galileoskop
* Kozmický denník
* Portál Vesmíru
* Ona je astronómkou
* Tmavá obloha
* Astronómia a svetové dedičstvo
* Galileiho program tréningu učiteľov
* Vesmírne povedomie (UNAWE)
* Zo Zeme do Vesmíru
* Globálny rozvoj astronómie

## Národné (slovenské) aktivity
* dni otvorených dverí
* prednášky pre širokú verejnosť
* prednášky pre školy
* vydanie pohľadnice k IYA 2009
* články v novinách a časopisoch – informácie o plánovaných akciách v roku 2009 budú uverejnené v čísle 6 časopisu KOZMOS, ktorý vyjde v decembri 2008
* vystúpenia v rozhlase a TV
## Externé odkazy

*Oficiálna stránka slovenskej účasti na projekte
*Hlavná stránka projektu (anglicky)

Kategória:Astronómia
Kategória:2009
Myelín

[thumb|Myelinizovaný axón – obraz z [elektrónový mikroskop|elektrónového mikroskopu. Zdroj: Electron Microscopy Facility, Trinity College, Hartford, CT]]**Myelín** je lipoproteín, tvoriaci obaly okolo výbežkov (axónov) nervových buniek (neurónov). Je jednou zo základných zložiek bielej hmoty mozgu a miechy a je príčinou jej bielej farby.

Jeho existencia a správna distribúcia (myelinizácia) je nevyhnutnou podmienkou správneho fungovania centrálnej (CNS) i periférnej (PNS) nervovej sústavy. V CNS ho vytvárajú oligodendrocyty, v PNS Schwannove bunky.

Kategória:Histológia
Kategória:Bielkoviny
Tŕňovcovité

::*O rastlinnej čeľade tŕňovcovité, pozri [[tŕňovcovité (rastliny)]].*

**Tŕňovcovité** alebo **tŕnistochvostovité** () je čeľaď morských rýb z radu ostriežotvaré *(Perciformes)*.

## Systém
Tŕňovcovité:
*? †Tylerichthys nuchalis
*? †Eozanclus brevirostris
*? Zauchus cornutus
*?rod †Apostasella (Apostasis) 
*?rod †Eolabroides
*?rod †Parapygaeus polyacanthus
*?rod †Protautoga 
*?rod †Pseudosphaerodon
*?rod †Pygaeus
* podčeľaď Nasinae:
**†Arambourgthurus scombrurus (Naseus scombrurus)
**†Sorbinithurus sorbinii  
**†Marosichthys huismani 
**†Eonaso deani
**rod naso (Naso) - vrátane podrodu Axinurus
* podčeľaď Acanthurinae:
**rod †Proacanthurus 
**rod †Protozebrasoma 
**rod †Tauichthys 
**skupina Prionurini 
***rod Prionurus
**skupina Zebrasomini
***rod Paracanthurus - tŕňovec
***rod zebrasoma  (Zebrasoma)
**skupina Acanthurini
***rod Acanthurus - ??tŕňovec
***rod Ctenochaetus - ??tŕňovec

## Zdroje
* Mills, D.: *Morské ryby v akváriu* ISBN 80-7145-871-6
* 
*helsinki.fi

## Iné projekty

Kategória:Ostriežotvaré
Myelinizácia

**Myelinizácia** je tvorba myelínových pošiev okolo nervových vlákien. U človeka začína v 20. týždni embryonálneho vývoja (v zadných miechových povrazcoch a tractus spinothalamicus), postupuje smerom nahor k mozgu, kde je jej rozhodujúca časť ukončená okolo druhého roku života. Definitívne ukončenie myelinizácie sa v súčasnosti datuje až do 30-ho až 40-ho roku (parieto-okcipitálna oblasť). Myelinizácia postupuje zdola nahor, zozadu dopredu, od senzitívnych dráh k motorickým a od vývojovo starších k vývojovo mladším štruktúram nervovej sústavy.
Myelinizácia periférnej nervovej sústavy predchádza myelinizácii centrálnej nervovej sustavy.

Nervové vlákna sú funkčne plnohodnotné až po ukončení svojej myelinizácie.

## Časové úseky myelinizácie

*do konca 1. mesiaca života – kompletne myelinizovaná je predĺžená miecha, zadné časti Varolovho mosta, pedunculi cerebelli, lemniscus medialis, vývojovo najstaršie časti mozočka, zadné ramienko capsula interna; corpus callosum je tenké a nemyelinizované
*1. až 4. mesiac života – postupne myelinizuje biela hmota mozočka, celá capsula interna, optická dráha (tractus thalamooccipitalis), začína myelinizovať splenium corporis callosi
*4. až 8. mesiac života – takmer dokončená myelinizácia biekej hmoty mozočka, postupuje myelinizácia centrum semiovale, myelinizuje genu corporis callosi
*8. až 12. mesiac života – pri zobrazení magnetickou rezonanciou je dokončená myelinizácia v T1 váženom obraze

## Poruchy myelinizácie

Myelinizácia môže byť rôznym spôsobom narušená – či už geneticky alebo z vonkajších príčin. Výsledkom je široké spektrum vrodených a získaných porúch, z ktorých najznámejšie sú rôzne typy leukodystrofií a roztrúsená skleróza (*sclerosis multiplex*). Myelinizácia je známkou funkčnej zrelosti mozgu a môže byť z rôznych príčin oneskorená (malnutrícia, hormonálne poruchy a podobne).

## Remyelinizácia
Remyelinizácia je v centrálnej nervovej sústave možná, ale nie je plnohodnotná.

## Zdroje

*Seidl Z, Vaněčková M. Magnetická rezonance hlavy, mozku a páteře. Avicenum, 2007.

Kategória:Fyziológia
Kategória:Nervová sústava
Kategória:Neuroglie
Apogonovité

**Apogonovité** () je čeľaď rýb z radu ostriežotvaré *(Perciformes)*.

## Systém
Apogonovité:
*? †Eosphaeramia margaritae
*rod †Apogonoides
*rod †Praegalegra
*podčeľaď Pseudaminae:
**rod Gymnapogon
**rod Paxton - staršie bol pod Apogoninae
**rod Pseudamia
**rod Pseudamiops
*podčeľaď Apogoninae:
**rod Apogon
**rod Apogonichthys
**rod Archamia
**rod Astrapogon
**rod Cercamia
**rod Cheilodipterus
**rod Coranthus
**rod Foa
**rod Fowleria
**rod Glossamia
**rod Holapogon
**rod Lachneratus
**rod Mionorus
**rod Neamia
**rod Phaeoptyx
**rod Pterapogon - vrátane Quinca
**rod Rhabdamia
**rod Siphamia
**rod Sphaeramia
**rod Vincentia

## Zdroje
* Mills, D.: *Morské ryby v akváriu* ISBN 80-7145-871-6
* 
*helsinki.fi

## Iné projekty

Kategória:Ostriežotvaré